भारत ते पाकिस्तान दे बश्कार गल्लबात दी संभावना तक्क थमा इंकार करना प्रधानमंत्री डॉ. मनमोहन सिंह दी तबीयत कन्ने मेल नेई खंदा ऐ की जे ऐसा गलईऐ उनें सब्भै भित्त बंद करी टकाए न। हालांके बाद च उनें इस बारे च सकारात्मक रवैयाइयतेआर करदे होई गलाया जे 26/11 दे मुंबई हमलें दे दोसिएं गी जिस बेल्लै तक्कर पाकिस्तान सजा नेईं दिंदा उसले तक्कर नोहाड़े कन्नै कोई गल्लबात नेईं कीती जाई सकदी ऐ। तोआईं इस मामले च पाकिस्तान दा एह् गलाना ऐ जे मामले दी छानबीन सने होर कार्रवाई भारत पासेआ थ्होने आह्‌लिएं सूचनाएं उप्पर पाकिस्तान गंभीर रवैया नेईं अपनाऽ करदा ऐ जदके हाल च गै होई दिआं घटनां इस गल्ला गी उजागर करदिआं न जे सुबूत जुटाने ते उनें गी पाकिस्तान दे हवाले करने च भारत पासेआ बी कोई खास संजीदगीं नेईं दस्सी जा करदी ऐ।